
Tisztelt Képviselő-testület!

A Cikói Hulladékgazdálkodási Társulást alkotó települések önkormányzatai a 2013. június 30-án kelt társulási megállapodásukat 2013. december 10-én megtartott ülésen módosították az előterjesztés  melléklete szerint.

Kérem a Tisztelt Képviselő-testületet, hogy a társulási megállapodás módosítását szíveskedjen elfogadni.

Mórágy, 2013. december 13. 







Glöckner Henrik  sk.

                   polgármester            

Határozati javaslat 

Mórágy község Önkormányzatának Képviselő-testülete a Cikói Hulladékgazdálkodási Társulás Társulási Tanácsának Társulási megállapodásának 2. számú módosítása alapján elkészített egységes szerkezetbe foglalt Társulási Megállapodását elfogadja.

A Képviselő-testület felhatalmazza a polgármestert a Társulási Megállapodás aláírására. 
TÁRSULÁSI MEGÁLLAPODÁS

2. számú módosítása

A Cikói Hulladékgazdálkodási Társulást alkotó települések önkormányzatai a 2013. június 30-án kelt társulási megállapodást Magyarország helyi önkormányzatairól szóló 2011. évi CLXXXIX. törvény 146. § (1) bekezdésének felhatalmazása alapján az alábbiak szerint módosítják:

1.
A társulási megállapodás VIII./1.3. pontja az alábbi rendelkezéssel egészül ki:

„A társult önkormányzat által delegált képviselő-testületi tagot kizárólag a képviselő-testület másik tagja helyettesítheti.

A társulási tanács ülésén a tagot meghatalmazás alapján a társulás tanács másik tagja is helyettesítheti.”

2.
A társulási megállapodás VIII/1.9. pontja az alábbiak szerint módosul:

„A tanács ülését az elnök, akadályoztatása esetén az alelnök hívja össze elektronikus úton az ülés napját megelőzően legalább 8 nappal korábban. Ettől eltérni sürgős esetben lehet, de a tagokat ez esetben hitelt érdemlő módon értesíteni kell.”
3.
A társulási megállapodás VIII/2.5. pontja az alábbi rendelkezéssel egészül ki:

„Az érintett tagönkormányzat által delegált tag kizárólag a képviselő-testület tagja lehet. A delegált tagot kizárólag a képviselő-testület másik tagja helyettesítheti.

A társulási operatív tanács ülésén a tagot meghatalmazása alapján az operatív tanács másik tagja is helyettesítheti.”

4.
A társulási megállapodás VIII./4.2. pontja helyébe az alábbi rendelkezés lép:

„A felügyelő bizottság tagjai saját maguk közül választanak elnököt.”

5.
A társulási megállapodás XI/3.2. pontjában a „Környezetvédelmi és Vízügyi Minisztérium Fejlesztési Igazgatósága” rendelkezés helyébe az „ágazatot felügyelő minisztérium” rendelkezés lép.

6.
A társulási megállapodás egyéb pontjai változatlanul hatályban maradnak.

7.
Jelen társulási megállapodás módosítás 2014. február 1-jén lép hatályba. A társulási megállapodás hatályba lépéséhez valamennyi társult tag képviselő-testületének minősített többséggel meghozott jóváhagyó határozata szükséges.

Jelen társulási megállapodás módosítást a megállapodás 1. számú mellékletébe foglalt aláírási íven a tagok, mint akaratukkal mindenben megegyezőt, jóváhagyólag aláírták.

Szekszárd, 2013. …………………………………

